**Ο ΔΗΜΟΣ ΧΟΛΑΡΓΟΥ-ΠΑΠΑΓΟΥ ΑΠΑΝΤΑ ΣΤΟΝ ΤΙΓΚΑ ΓΙΑ ΤΑ ΠΕΖΟΔΡΟΜΙΑ: "Η ΑΝΑΚΟΙΝΩΣΗ ΣΑΣ ΑΓΓΙΖΕΙ ΤΑ ΟΡΙΑ ΤΗΣ ΣΥΚΟΦΑΝΤΙΑΣ..."! ΔΕΙΤΕ ΟΛΗ ΤΗΝ ΑΠΑΝΤΗΣΗ...**

**Χολαργός, 18 Ιανουαρίου 2018**

**Απάντηση στο δελτίο τύπου του κ. Τίγκα**

**“Επισκευή Πεζοδρομίων με μοναδικό κριτήριο φίλος ή όχι;»**

**Κύριε Τίγκα,**

**Η ανακοίνωσή σας αγγίζει τα όρια της συκοφαντίας και σας προκαλούμε...**

**να μας αναφέρετε ονομαστικά σε ποιους συμπολίτες μας «επιλεκτικά» όπως λέτε ανακατασκευάσαμε πεζοδρόμια στο Δήμο μας.**

**Αντιθέτως σας πληροφορούμε, αν και το έχετε ακούσει και στο Δημοτικό Συμβούλιο, οι ανακατασκευές πεζοδρομίων γίνονται κατόπιν αξιολόγησης από την αρμόδια υπηρεσία του Δήμου μας.**

**Όσον αφορά στα συγκεκριμένα πεζοδρόμια που αναφέρετε στο δελτίο τύπου, αυτό επί της οδού Κρέσνης έχει ενταχθεί στην επόμενη εργολαβία και στο πεζοδρόμιο επί της οδού Ευριπίδου 1 πρέπει βάσει νομοθεσίας να αφαιρεθούν τα σκαλοπάτια από τον ιδιοκτήτη και κατόπιν θα επισκευαστεί.**

**Ο Δήμος μας έχει  ανακατασκευάσει ήδη 3.127 τ.μ. και έχει δημιουργήσει 27 ράμπες ΑμεΑ τα τελευταία δύο χρόνια και σε σύντομο χρονικό διάστημα θα ξεκινήσει η νέα εργολαβία, προϋπολογισμού 498.000 ευρώ.**

**Επίσης να σας αναφέρουμε ότι μάλλον εσείς ενδιαφέρεστε για την ανακατασκευή πεζοδρομίων φίλων και ημετέρων, αφού έχετε ενοχλήσει την Τεχνική Υπηρεσία είτε γραπτώς είτε τηλεφωνικά γι’ αυτό το λόγο.**

**Κύριε Τίγκα,**

**Οι ανάγκες της βελτίωσης των πεζοδρομίων στο Δήμο μας είναι μεγάλες και όπως λέτε και εσείς δεν είναι δυνατό να γίνουν όλα μαζί.**

**Από την αρχή της θητείας μας όμως, έχουμε ξεκινήσει παρεμβάσεις στα πεζοδρόμια και συνεχίζουμε, πάντα με στόχο τη βελτίωση της καθημερινότητας των συμπολιτών μας.**

**Γραφείο Τύπου & Δημοσίων Σχέσεων**